અમારી વસાહતને કોણ જાણે, કાળની નજર લાગી ગઈ. ભૂંડો, કાળિયો, કાળનો દૂત અને પોતાના બરફ જેવા ઠંડા આંગળાઓથી એવા જ ઠંડા કલેજે હત્યા કરતો પિશાચ, જેને ડોક્ટરો ન્યુમોનિયા કહે છે, એ અહીંતહીં આંટા ફેરા કરવા લાગ્યો. ન્યુમોનિયા ને બે ચાર કુમળા શિશુઓને ભરખી જતાં સંતોષ ન થયો કે ન્યુમોનિયા ના એ ક્રૂર રાક્ષસે મારી સહચરીના એ નાજુક ચિત્રાત્મક દેહ પર પણ પોતાનો રક્તરંજીત પંજો પ્રસાર્યો. હા, મારી વહાલસોયી ચિત્રકાર પત્ની ન્યુમોનિયા માં સપડાઈ.